2. pielikums   
Ministru kabineta   
2019. gada \_\_\_\_\_\_\_\_ noteikumiem Nr.\_\_\_\_

**Augsnes degradācijas kritēriji un to klasifikācija**

|  |  |  |  |
| --- | --- | --- | --- |
| **Augsnes degradācijas tips** | **Klasifikators** | **Augsnes degradācijas veids** | **Degradācijas novērtēšanas kritēriji** |
| Ūdens erozija (W) | Wt | Plaknes erozija | Augsnes virsējā horizonta pakāpeniska samazināšanās (≤ 0.2 m), ko izraisa sistemātiska augsnes materiāla nonese ar ūdens virszemes noteci. Identificējami (redzami) augsnes virskārtas zudumi virszemes noteces rezultātā. |
| Wd | Gravu erozija | Reljefa deformācija, ko izraisa strūklveida notece, vai arī augsnes masas neregulāra pārvietošanās, kura uz reljefa veido skaidri saskatāmas pēdas (iegrauzumi ≥ 0.2 m). |
| Wf | Erozijas saneši | Augsnes nosegums (≥ 0.2 m) ar ūdens radītās erozijas uznešiem, kas nosedz pieguļošās platības un samazina augsnes kvalitāti, vai arī negatīvi ietekmē augāju. |
| Vēja erozija (E) | Et | Deflācija | Augsnes virskārtas nonese ar vēju (≥ 0.1 m), kuras dēļ samazinās augsnes kvalitāte, vai arī tiek negatīvi ietekmēts augājs. Identificējami (redzami) augsnes virskārtas zudumi. |
| Eo | Vēja uznesumi | Augsnes nosegums (≥ 0.1 m) ar tādiem vēja radītās erozijas uznešiem, kas nosedzot augsnes pieguļošās platībās, samazina tās kvalitāti, vai arī negatīvi ietekmē augāju. |
| Fizikālā degradācija (P) | Pa | Aridifikācija | Augsnes mitruma krass un sistemātisks samazinājums, ko nav izsaukuši klimatiskie apstākļi, un kura dēļ samazinās augsnes kvalitāte, vai arī tiek negatīvi ietekmēts augājs. |
| Pc | Sablīvēšanās | Augsnes tilpummasas palielināšanās virs 1,65 t m-3, ko izraisa spiediena spēks uz augsni, noblīvējot to ar smagsvara tehniku vai arī ar pārāk biežiem mašīnu pārbraucieniem vai intensīvu dzīvnieku pārvietošanos. |
| Ps | Augsnes virsmas pazemināšanās | Organiskām vielām bagātu augšņu nosēšanās (biezums ≤ 0.2 m) tai mineralizējoties, vai arī pazeminoties gruntsūdens līmenim. |
| Pw | Pārplūdusi, pārmitra zeme | Cilvēka darbības vai citas ietekmes rezultātā radies nepamatots augsnes hidromorfisms, ko izraisa ūdens līmeņa paaugstināšanās, (piem., ūdenskrātuvju ierīkošana, meliorācijas sistēmu defekti). |
| Ķīmiskā degradācija (C) | Cpa | Augsnes paskābināšanās | Augsnes reakcija (pHKCl):  - organisko vielu saturs līdz 5 %:  M<5,3; sM <5,0; mS<4,6; S<4,5   * organisko vielu saturs 5,1 - 50 %:   M<5,0; sM <4,8; mS<4,5; S<4,2   * organisko vielu saturs virs 50 %:   <4,0. |
| Cph | Piesārņojums ar smagajiem metāliem | Augsnes piesārņojums ar smagajiem metāliem, pārsniedzot augsnes un grunts kvalitātes normatīvu mērķlieluma A vērtību. |
| Cpp | Piesārņojums ar pesticīdiem un noturīgiem organiskiem piesārņotājiem | Augsnes piesārņojums ar pesticīdiem, vai arī noturīgiem organiskiem piesārņotājiem, pārsniedzot augsnes un grunts kvalitātes normatīvu mērķlieluma A vērtību. |
| Cn | Augsnes auglības samazināšanās | Augšņu agroķīmiskās iekultivēšanas pakāpes indekss < 0,35. |
| Tehnogēnā erozija (T) | Ta | Tehnogēnā erozija | Augsnes segas bojājums vai arī augsnes sistemātiska nobīde pa nogāzi uz leju ar lauksaimniecības tehniku, rīkiem, vai arī celtniecības vai infrastruktūras uzturēšanas darbību rezultātā, kas rada augsnes īpašību nevēlamu diferencēšanos un augsnes kvalitātes samazinājumu. |

Vides aizsardzības un

reģionālās attīstības ministrs Juris Pūce